CELEX: 32016R1248
Language: da
Date: 2016-07-28 00:00:00
Title: Kommissionens gennemførelsesforordning (EU) 2016/1248 af 28. juli 2016 om ændring af bilag II til forordning (EU) nr. 206/2010 for så vidt angår oplysninger om Botswana på listen over tredjelande, tredjelandsområder og dele heraf, som er godkendt med hensyn til indførsel af fersk kød til Unionen (EØS-relevant tekst)

29.7.2016   
            
            
               DA
            
            
               Den Europæiske Unions Tidende
            
            
               L 204/112
            
         KOMMISSIONENS GENNEMFØRELSESFORORDNING (EU) 2016/1248
   af 28. juli 2016
   om ændring af bilag II til forordning (EU) nr. 206/2010 for så vidt angår oplysninger om Botswana på listen over tredjelande, tredjelandsområder og dele heraf, som er godkendt med hensyn til indførsel af fersk kød til Unionen
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, stk. 1, første afsnit, og artikel 8, stk. 4, og,
   ud fra følgende betragtninger:
   
               (1)
            
            
               Ved direktiv 2002/99/EF er der blandt andet fastsat dyresundhedsbestemmelser for indførsel til Unionen af animalske produkter bestemt til konsum. I henhold til disse bestemmelser er indførsel til Unionen af sådanne produkter kun tilladt fra tredjelande, der er opført på en liste opstillet af Kommissionen.
            
         
               (2)
            
            
               Ved Kommissionens forordning (EU) nr. 206/2010 (2) er der bl.a. fastsat krav vedrørende indførsel til Unionen af sendinger af fersk kød fra visse hovdyr. Del 1 i bilag II til forordningen indeholder en liste over tredjelande, tredjelandsområder og dele heraf, hvorfra sådanne sendinger kan indføres til Unionen, samt standardveterinærcertifikater, der skal ledsage sendingerne under hensyntagen til eventuelle særlige betingelser eller supplerende garantier.
            
         
               (3)
            
            
               Botswana er inddelt i regioner med henblik på optagelse på denne liste. Dets inddeling i regioner er anført i del 1 i bilag II til forordning (EU) nr. 206/2010 som dele af det land, der er godkendt med hensyn til indførsel til Unionen af sendinger af fersk kød fra visse tamme og vilde hovdyr. Disse dele omfatter en række veterinære sygdomsbekæmpelseszoner (VDZ) eller dele af sådanne VDZ'er.
            
         
               (4)
            
            
               Kommissionen foretog i marts 2013 en kontrol i Botswana for at evaluere det eksisterende dyresundhedsmæssige kontrolsystem, navnlig hvad angår kontrol med mund- og klovesyge (FMD) (3). Kommissionen fandt, at risikoen for indslæbning af mund- og klovesygevirus i den del af VDZ 6, som er godkendt med hensyn til indførsel til Unionen af fersk kød af visse tamme og vilde hovdyr, ikke kunne anses for ubetydelig. På grund af risikoen for indslæbning af mund- og klovesygevirus via import af fersk kød fra hovdyr af arter, der er modtagelige for sygdommen, blev tilladelsen til at eksportere sådant fersk kød fra VDZ 6 til Unionen suspenderet ved Kommissionens gennemførelsesforordning (EU) nr. 482/2013 (4).
            
         
               (5)
            
            
               I oktober 2015 gennemførte Kommissionen en kontrol for at evaluere effektiviteten af overvågningen og de regionaliseringsforanstaltninger, der blev indført med hensyn til mund- og klovesyge (5). Kommissionen konstaterede, at VDZ 6 var blevet reorganiseret og opdelt i VDZ 6a og VDZ 6b, og at det tidligere område med intensiv overvågning langs landegrænsen med Zimbabwe var blevet inddraget i VDZ 6b. Begge disse VDZ'er er anerkendt af Verdensorganisationen for Dyresundhed som en zone, der er fri for mund- og klovesyge uden vaccinationen (6).
            
         
               (6)
            
            
               Kommissionen konkluderede, at de mangler, der førte til suspensionen af tilladelsen til import fra VDZ 6, er blevet løst helt af den kompetente myndighed i Botswana, og at Botswana nu giver tilfredsstillende garantier med hensyn til mund- og klovesyge for VDZ 6A og VDZ 6B i overensstemmelse med eller svarende til EU's betingelser for indførsel af fersk kød af tamme og vildtlevende hovdyr af arter, der er modtagelige for mund- og klovesyge.
            
         
               (7)
            
            
               Botswana har anmodet om, at VDZ 6a og VDZ 6b godkendes med hensyn til indførsel til Unionen af udbenet og modnet fersk kød af visse tamme og vildtlevende hovdyr omfattet af supplerende garantier fra disse zoner.
            
         
               (8)
            
            
               I lyset af ovenstående er det derfor hensigtsmæssigt at tillade indførsel til Unionen af fersk kød af visse tamme og vildtlevende hovdyr fra områderne VDZ 6a og VDZ 6b i Botswana.
            
         
               (9)
            
            
               Del 1 i bilag II til forordning (EU) nr. 206/2010 bør derfor ændres.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Del 1 i bilag II til forordning (EU) nr. 206/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juli 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
   
      (3)  http://ec.europa.eu/food/fvo/audit_reports/details.cfm?rep_id=3103.
   
      (4)  Kommissionens gennemførelsesforordning (EU) nr. 482/2013 af 24. maj 2013 om ændring af forordning (EU) nr. 206/2010 om fastlæggelse af lister over tredjelande, tredjelandsområder og dele heraf, der er godkendt med hensyn til indførsel af visse dyr og fersk kød til Unionen, og krav vedrørende udstedelse af veterinærcertifikater (EUT L 139 af 25.5.2013, s. 6).
   
      (5)  http://ec.europa.eu/food/fvo/audit_reports/details.cfm?rep_id=3559.
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/.
   
      BILAG
      Angivelserne vedrørende Botswana i del 1 i bilag II til forordning (EU) nr. 206/2010 affattes således:
      
         
                     »BW — Botswana
                  
                  
                     BW-0
                  
                  
                     Hele landet
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     De veterinære sygdomsbekæmpelseszoner 3c, 4b, 5, 8, 9 og 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11. maj 2011
                  
                  
                     26. juni 2012
                  
               
                     BW-2
                  
                  
                     De veterinære sygdomsbekæmpelseszoner 10, 11, 13 og 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7. marts 2002
                  
               
                     BW-3
                  
                  
                     Veterinær sygdomsbekæmpelseszone 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20. oktober 2008
                  
                  
                     20. januar 2009
                  
               
                     BW-4
                  
                  
                     Veterinær sygdomsbekæmpelseszone 4a, undtagen den 10 km brede stødpudezone med intensiv overvågning langs grænsen til zonen med vaccination mod mund- og klovesyge og områderne med vildtforvaltning
                  
                  
                     BOV
                  
                  
                     F
                  
                  
                     1
                  
                  
                     28. maj 2013
                  
                  
                     18. februar 2011
                  
               
                     BW-5
                  
                  
                     De veterinære sygdomsbekæmpelseszoner 6a og 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     28. maj 2013
                  
                  
                     18. august 2016«